  
KLASA: 402-08/23-01/5

URBROJ: 2182-9-23-1

Oklaj, 15. prosinca 2023. godine

Na temelju odredbi članaka 5., članka 6. i članku 7. Zakona o financiranju političkih aktivnosti, izborne promidžbe i referenduma (NN 29/19 i 98/19) te članka 25. Statuta Općine Promina (Službeno glasilo Općine Promina 01/21 i 04/21), Općinsko vijeće Općine Promina, na svojoj 15. sjednici, održanoj 15. prosinca 2023. godine donosi

**Odluku o raspoređivanju sredstava za rad političkih stranaka i lista grupe birača zastupljenih u Općinskom vijeću Općine Promina za 2024. godinu**

Članak 1.

Ovom Odlukom raspoređuju se sredstva za rad političkih stranaka i lista grupe birača zastupljenih u Općinskom vijeću Općine Promina, koja su osigurana u proračunu Općine Promina za 2024. godinu.

Članak 2.

Za rad političkih stranaka i liste grupe birača određuje se ukupan iznos od 1.234,32 eura.

Članak 3.

Za svakog člana Općinskog vijeća utvrđuje se jednaki iznos sredstava tako da svakoj pojedinoj političkoj stranci i listi birača pripadaju sredstva razmjerno broju njenih članova u općinskom vijeću u trenutku konstituiranja.

Za svakog izabranog člana podzastupljenog spola, u slučaju da je jedan od spolova podzastupljen, pojedinoj političkoj stranci pripada i pravo na naknadu razmjerno broju članova općinskog vijeća podzastupljenog spola, u visini od 10% iznosa predviđenog za svakog vijećnika.

Članak 4.

Za svakog člana Općinskog vijeća utvrđuje se iznos sredstava od 165,90 eura. Za svakog člana Općinskog vijeća podzastupljenog spola utvrđuje se iznos sredstava od 182,50 eura.

Članak 5.

Sredstva raspoređena prema članku 4. ove Odluke doznačuju se na žiro račun političke stranke, odnosno na poseban račun člana Općinskog vijeća izabranog s liste grupe birača, tromjesečno, u jednakim iznosima.

Članak 6.

Ova odluka stupa na snagu osmog dana od dana objave u Službenom glasilu Općine Promina, a primjenjuje se od 01. siječnja 2024. godine.

OPĆINA PROMINA

OPĆINSKO VIJEĆE

PREDSJEDNICA:

Davorka Bronić